Messi sudga chaqirilgach, 10 million yevro soliq to‘ladi

Ispaniyalik “Barselona” hujumchisi Lionel Messi soliq inspeksiyasiga 2010-2011-yillarda olingan daromadlar haqidagi qo‘shimcha deklaratsiyalarni taqdim etdi va 10 million yevro miqdorida soliq to‘ladi, deb yozadi La Vanguardia Ispaniya nashri. Messi soliqlarni to‘lamaganlikda ayblanib, sudga chaqirilgach, ushbu hujjatlarni keltirgan.

Nashrning ta’kidlashicha, Messi o‘zining bu harakati bilan, soliq organlari bilan murosaga kelishga intilmoqda.
Bundan avval Ispaniya OAV, soliq organlari Messining 2010-yildan 2012-yilgacha bo‘lgan daromadlari to‘g‘risidagi deklaratsiyalarini tekshirish niyatida ekanligini yozgan edi. 2012-yil uchun deklaratsiyani sportchi 30-iyungacha taqdim etishi kerak.
Lionel Messi hamda uning otasi Xorxe Orasio Messi 2007-2009-yillar oralig‘ida soliq to‘g‘risidagi qonunni buzganlikda ayblanib, 4,5 million yevro jarimaga tortilgan edi. Endi ularni katta miqdorda jarima to‘lash va  5 yilgacha qamoq jazosi ta’qib etmoqda.  “Oltin to‘p” sohibi unga qo‘yilgan ayblovni keskin rad etdi. Messining ta’kidlashicha, futbolchi soliqlarni doim o‘z vaqtida to‘lagan.
Messiga qo‘yilgan ayblov bo‘yicha sud ishi 2013-yil 17-sentabr kuni bo‘lib o‘tadi.